તરબૂચ તેના વજનની અપેક્ષાએ અત્યંત નાજુક પાતળા બારિક વેલા ઉપર પાકે છે. માનવજીવન પણ એક અત્યંત નાજુક બારિક વેલા જેવું અગર તો કાચા સૂતરના તાંતણા જેવું છે. તરબૂચ જ્યારે બિલકુલ પરિપક્વ થઇ જાય છે અને અંદરથી પૂરેપૂરું પાકીને લાલચોળ અને સુગંધીદાર થઇ જાય ત્યારે તેનો વેલો તેને અનાયાસે કુદરતી રીતે જ તેના ડીંટામાંથી છૂટું કરી દે છે. તરબૂચ કાચું હોય ત્યાં સુધી તે વેલાને ડિંટાથી વળગી રહે છે, જે તેના જીવનની પરિપક્વતા, પુષ્ટિ અને સુવાસનો સ્ત્રોત છે. તરબૂચના વજનની અપેક્ષાએ તે વેલો એટલો બધો બારિક અને નાજુક હોય છે. કે કાચું તરબૂચ તોડવા જતાં વેલો પણ તૂટી જાય અને નષ્ટ પણ થઇ જાય.